Добри Жотев
Смях

chitanka.info

Прибра лъжите си животът

и ведрото небе посърна.

И моя смях, до вчера вечен,

замря и сепнат се озърна.

Край мене — здрачни хоризонти.

Пред мене — ешафодна скеля.

И екзекутор неотменен

стои по нечия повеля.

А смях, изврял от пустотата,

кънти вледяващо побѐден:

Животът най-добре се смее,

защото смее се последен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.